У ходзе восеньскай акцыі “Новае пакаленне выбірае павагу” валанцёры дапамагаюць ва ўборцы садавіны і агародніны з садоў і агародаў, зграбаюць сухую траву і лісце, спускаюць у падвалы нарыхтоўкі на зіму, прыбіраюць у доме і многае іншае. Пасля працоўных акцый валанцёры абавязкова знаходзяць час пагутарыць з людзьмі, якія цэняць кожную хвіліну зносін з маладым пакаленнем. У цёплай атмасферы дзеці ўважліва слухаюць аповеды ветэранаў пра ранейшае жыццё, задаюць пытанні і ганарацца людзьмі, якія зрабілі шмат для таго, каб мы жылі ў шчаслівай і мірнай краіне.